stanford-oval/wikipedia huggingface dataset:
מכון קרולינסקה
מחקר

המחקר במכון קרולינסקה משתרע על כל התחום הרפואי, ממחקר ניסיוני בסיסי ועד מחקר מכוון מטופל וסיעוד.
מחקר > תחומי המחקר

סרטן והמטולוגיה
ביולוגיה של תאים, מולקולרית ומבנית
מחזור הדם והנשימה
ביולוגיה התפתחותית, תאי גזע, רפואת רבייה, רגנרטיבית ורפתטיבית
רפואה
אנדוקרינולוגיה ומטבוליזם
אפידמיולוגיה, ביוסטטיסטיקה ומדעי בריאות הציבור
מדעי הבריאות והזדקנות
אימונולוגיה, זיהום, דלקת ומיקרוביולוגיה
מדעי המוח ובריאות הנפש
מכונת ממכר

מכונה לממכר מזון
מְכוֹנַת מִמְכָּר או אוטומט מכירות היא מכונה אוטומטית למכירת מיני מתיקה (בדרך כלל מזון מהיר או חטיפים) משקאות או חפצים אחרים, שפותחה לראשונה במאה העשרים באנגליה.
פעולת המכונה דורשת הכנסת כסף (בדרך כלל מטבעות או שטרות כסף) לפתח או חריץ המיועד לכך. לאחר הכנסת הכסף יש ללחוץ על כפתור או להקליד מספר מוצר, כדי לבחור את המוצר הרצוי. מכונות ממכר מודרניות רבות מאפשרות גם רכישה באמצעות כרטיס אשראי.
מכונת ממכר מוצבת פעמים רבות במקומות לא-מסחריים, שיש בהם תנועת קהל רבה, כמו מוסדות ציבור, מוסדות חינוך ובתי חולים, על מנת לספק לקהל זה אפשרות לרכישת מוצרי מזון ברמה בסיסית.
הערות שוליים

↑  מילים ומונחים חדשים (סיוון תשע"ט, יוני 2019) באתר האקדמיה ללשון העברית
| --- | --- |
בקרת זהויות :  NLI: 987007536559505171  BnF: cb12042964g (data)  GND: 4187784-6  LCCN: sh85142620  NDL: 00574648  NKC: ph955717 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מוזיקה מתוך The Idol

המוזיקה המקורית שנוצרה על ידי הזמר-יוצר הקנדי דה ויקנד עבור סדרת הדרמה של HBO,‏ "The Idol" (אנ') (שאותה הוא גם יצר ומככב בה), מורכבת משישה מיני-אלבומים שיצאו בין 9 ביוני 2023 ל-3 ביולי 2023. במקור, המוזיקה תוכננה לצאת כולה ב-30 ביוני 2023, כאלבום פסקול בשם The Idol, Vol. 1, באמצעות XO וריפבליק רקורדס. עם זאת, מאוחר יותר הוכרז ב-8 ביוני 2023, כי מיני-אלבומים המכילים שירים מקוריים ואינסטרומנטליים מתוך הסדרה ייצאו לאחר פרסומו של כל פרק. המיני-אלבומים כוללים הופעות אורח של מייק דין, לילי-רוז דפ, סוזנה סון, פיוצ'ר, מוזס סאמני, ג'ני, רמזי, ליל בייבי וטרוי סיון.
רקע > סינגלים

לפני שהאלבום פוצל למיני-אלבומים מרובים, יצאו שני סינגלים לקידומו; "Double Fantasy", בהשתתפות הראפר האמריקאי פיוצ'ר, יצא לאור לצד קליפ מוזיקלי המכיל קטעים מהסדרה ב-21 באפריל 2023. הסינגל השני "Popular", שיתוף פעולה עם הראפר האמריקאי פלייבוי קרטי והזמרת האמריקאית מדונה, יצא לאור ב-2 ביוני 2023. "Double Fantasy" נכלל מאוחר יותר ב-The Idol Episode 2 (Music from the HBO Original Series), אך "Popular" לא נכלל באף מיני-אלבום. "One of the Girls", שיתוף פעולה עם הזמרת הדרום קוריאנית ג'ני והזמרת והשחקנית הצרפתית-אמריקאית לילי-רוז דפ, נכלל ב-The Idol Episode 4 (Music from the HBO Original Series) ולאחר מכן יצא כסינגל השלישי ב-8 בדצמבר 2023.
The Idol Episode 1 (Music from the HBO Original Series)

The Idol Episode 1 (Music from the HBO Original Series) הוא מיני-אלבום המכיל מוזיקה מתוך הפרק הראשון של "The Idol", הנקרא "Pop Tarts & Rat Tales". מיני-אלבום יצא לאור ב-9 ביוני 2023 ומכיל שני שירים: "World Class Sinner / I'm A Freak", כפי שבוצע בסדרה על ידי לילי-רוז דפ, ונעימת הנושא של הסדרה, "The Lure", שהולחנה על ידי מייק דין ומכילה קולות של דה ויקנד.
The Idol Episode 1 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | The Lure (Main Theme) (דה ויקנד ומייק דין)   | 4:37 |
| 2. | World Class Sinner / I’m A Freak (לילי-רוז דפ)   | 3:19 |
| משך כולל: | משך כולל: | 7:56 |
The Idol Episode 2 (Music from the HBO Original Series)

The Idol Episode 2 (Music from the HBO Original Series) הוא מיני-אלבום המכיל מוזיקה מתוך הפרק השני של "The Idol", הנקרא "Double Fantasy". מיני-אלבום יצא לאור ב-12 ביוני 2023 ומכיל שלושה שירים: "Family" בביצוע סוזנה סון ודה ויקנד, האינסטרומנטל "Devil's Paradise" שהולחן על ידי מייק דין, והרצועה שיצאה קודם לכן, "Double Fantasy" של דה ויקנד בהשתתפות הראפר האמריקאי פיוצ'ר.
The Idol Episode 2 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | Family (דה ויקנד וסוזנה סון)   | 3:03 |
| 2. | Devil's Paradise (מייק דין)   | 5:38 |
| 3. | Double Fantasy (דה ויקנד ופיוצ'ר)   | 4:28 |
| משך כולל: | משך כולל: | 13:09 |
The Idol Episode 3 (Music from the HBO Original Series)

The Idol Episode 3 (Music from the HBO Original Series) הוא מיני-אלבום המכיל מוזיקה מתוך הפרק השלישי של "The Idol", הנקרא "Daybreak". מיני-אלבום יצא לאור ב-19 ביוני 2023 ומכיל שלושה שירים: "A Lesser Man" ו-"Take Me Back", שניהם בביצוע דה ויקנד, ו-"Get It B4", שבוצע על ידי מוזס סאמני.
The Idol Episode 3 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | A Lesser Man (דה ויקנד)   | 4:58 |
| 2. | Take Me Back (דה ויקנד)   | 3:47 |
| 3. | Get It B4 (מוזס סאמני)   | 4:22 |
| משך כולל: | משך כולל: | 13:09 |
The Idol Episode 4 (Music from the HBO Original Series)

The Idol Episode 4 (Music from the HBO Original Series) הוא מיני-אלבום המכיל מוזיקה מתוך הפרק הרביעי של "The Idol", הנקרא "Stars Belong to the World". מיני-אלבום יצא לאור ב-23 ביוני 2023 ומכיל שלושה שירים: "One of the Girls" של דה ויקנד, ג'ני ולילי רוז-דפ, גרסת כיסוי ל-"Jealous Guy" של ג'ון לנון בביצוע דה ויקנד ו-"Fill the Void" של דה ויקנד, דפ ורמזי. "One of the Girls" יצא כסינגל ב-8 בדצמבר 2023.
The Idol Episode 4 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | One of the Girls (דה ויקנד, ג'ני ולילי-רוז דפ)   | 4:04 |
| 2. | Jealous Guy (דה ויקנד)   | 3:29 |
| 3. | Fill The Void (דה ויקנד, לילי-רוז דפ ורמזי)   | 3:05 |
| משך כולל: | משך כולל: | 10:40 |
The Idol Episode 5 Part 1 (Music from the HBO Original Series)

The Idol Episode 5 Part 1 (Music from the HBO Original Series) הוא מיני-אלבום הראשון מתוך שניים המכילים מוזיקה מתוך הפרק החמישי של "The Idol", הנקרא "Jocelyn Forever". המיני-אלבום יצא לאור לצד הבכורה של הפרק, ומכיל שני שירים: "Like a God" של דה ויקנד ו-"False Idols" של דה ויקנד יחד עם ליל בייבי וסוזה סון.
The Idol Episode 5 Part 1 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | Like a God (דה ויקנד)   | 3:46 |
| 2. | False Idols (דה ויקנד, ליל בייבי וסוזנה סון)   | 4:22 |
| משך כולל: | משך כולל: | 8:09 |
The Idol Episode 5 Part 2 (Music from the HBO Original Series)

The Idol Episode 5 Part 2 (Music from the HBO Original Series) הוא מיני-אלבום השני מתוך שניים המכילים מוזיקה מתוך הפרק החמישי של "The Idol", הנקרא "Jocelyn Forever". המיני-אלבום יצא לאור לאחר הבכורה של הפרק, ומכיל שלושה שירים: "Dollhouse" בביצוע דה ויקנד ולילי-רוז דפ, גרסת כיסוי לשירו של ג'ורג' האריסון "My Sweet Lord" בביצוע טרוי סיון, ו-"Crocodile Tears" בביצוע סוזנה סון.
The Idol Episode 5 Part 2 (Music from the HBO Original Series) > רשימת רצועות

| מס' | שם | משך |
| --- | --- | --- |
| 1. | Dollhouse (דה ויקנד ולילי-רוז דפ)   | 3:59 |
| 2. | My Sweet Lord (טרוי סיון)   | 3:12 |
| 3. | Crocodile Tears (סוזנה סון)   | 3:02 |
| משך כולל: | משך כולל: | 10:15 |
מילנה פבלוביץ'-ברילי

| --- | --- |

 לידה:  5 בנובמבר 1909 פוז'ארוואץ, ממלכת סרביה 
 פטירה:  6 במרץ 1945 (בגיל 35) ניו יורק, ארצות הברית 
 מקום קבורה:  בית העלמין הפרוטסטנטי של רומא 
 מקום לימודים:  האקדמיה לאמנות יפה, בלגרד (1926)  Požarevac Gymnasium 
 תחום יצירה:  ציור, שירה
 זרם באמנות:  מודרניזם 
 
מילנה פבלוביץ'-ברילי (בסרבית: Милена Павловић-Барили; 5 בנובמבר 1909 –  6 במרץ 1945) הייתה ציירת ומשוררת סרבית.
ביוגרפיה

אביה, ברונו ברילי, היה מלחין איטלקי ידוע, ואמה, שהייתה סרבית ושארה רחוקה של שושלת קאראג'ורג'ה, למדה אמנות. פבלוביץ'-ברילי עצמה למדה בבית הספר המלכותי לאמנויות בבלגרד (1922 - 1926), ובמינכן (1926 - 1928).
בראשית שנות ה-30 של המאה ה-20 היגרה מסרביה, ורק ביקרה ביקורים קצרים עד פרוץ מלחמת העולם השנייה. היא התגוררה בספרד, בלונדון, בפריז, וברומא, והכירה את ז'אן קוקטו ואנדרה ברטון. היא הושפעה מאסכולות מערביות מגוונות, ובמיוחד מג'ורג'ו דה קיריקו. מאז 1939 התגוררה בניו יורק בלבד, שם מתה בתאונת רכיבה על סוסים, בשנת 1945.
יצירתה

יצירתה של פבלוביץ'-ברילי נעה בין דיוקנאות לבין פרשנויות יצירתיות לסיפורי התנ"ך והברית החדשה. מוטיבים של רעלות, מלאכים, חלומות, פסלי ונוס, ומוקיונים היו נפוצים בציוריה. רבים מהם שייכים לאוספים קבועים ברומא, ניו יורק, במוזיאון לאמנות מודרנית בבלגרד, ובעיר הולדתה פוז'ארוואץ, שם בית ילדותה הוסב למוזיאון לכבודה.
"דיוקן עצמי", 1938
"דיוקן עצמי", 1939
"אקט עם מראה"
פבלוביץ'-ברילי אף חיברה שירה.
הערות שוליים

↑  You are being redirected..., www.serbia.com
| --- | --- |
בקרת זהויות :  PLWABN: 9810665069605606  BNE: XX5053853  BnF: cb162594955 (data)  GND: 123491231  ISNI: 0000 0001 2101 6077  LCCN: nr91008780  NKC: js2010570926  NLA: 35289125  NSK: 000615646  RKD: 348930  SNAC: w6m34ct8  SUDOC: 15869757X  Trove: 899082  VcBA: 495/359976  VIAF: 57521950   WorldCat (עם VIAF): 57521950
מינדסנטקאלה

| --- | --- |
סמל מינדסנטקאלהסמל מינדסנטקאלה

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת טפולצה
 שטח:  10.84 קמ"ר
 אוכלוסייה:  ‏
  ‑ בכפר:  224 (1 בינואר 2020)
 קואורדינטות:  46°52′30″N 17°33′11″E﻿ / ﻿46.87505°N 17.552919444444°E﻿ / 46.87505; 17.552919444444 
 אזור זמן:  UTC +1
 http://www.mindszentkalla.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מינדסנטקאלה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מינדסנטקאלה  he tabBackground:;tabBorder:#aaa;defaultTab:0;
 
מינדסנטקאלה (בהונגרית: Mindszentkálla) הוא כפר קטן במחוז וספרם שבמרכז הונגריה.
כמו כפרים רבים באירופה גם במינדסנטקאלה מספר התושבים נמצא בירידה. כך, בשנת 1990 חיו בכפר 380 תושבים, ובשנת 2020 רק 224 תושבים.
יהודי מינדסנטקאלה

במינדסנטקאלה חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 7 |  |
| 1880 | 25 | 766 |
| 1910 | 11 |  |
| 1920 | 3 |  |
| 1930 | 4 |  |
| 1941 | 2 | 889 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת טפולצה |
| --- | --- | --- |
| יישובים | טפולצה • אברהאמהג' • בדצ'ונטומאי • בדצ'ונטרדמיץ • בלטונאדריץ' • בלטונהניה • בלטונרנדש  • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מינדסנטקאלה • מונושטורפאטי • נמשגולאץ' • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
מיסיסיפי ג'ון הארט

| --- | --- |

הארט מקליט עבור ספריית הקונגרס, מרץ 1964
 לידה:  3 ביולי 1893 או 8 במרץ 1892 Teoc, ארצות הברית 
 פטירה:  2 בנובמבר 1966 גרנאדה, ארצות הברית 
 שם לידה:  ג'ון סמית הארט
 מוקד פעילות:  מיסיסיפי, ארצות הברית
 תקופת הפעילות:  1928   1963 – 1966
 עיסוק:  זמר, פזמונאי
 סוגה:  בלוז, פולק, קאנטרי
 כלי נגינה:  גיטרה 
 חברת תקליטים:  Okeh, ונגארד רקורדס 
 פרופיל ב-IMDb
 
ג'ון סמית הארט (באנגלית: John Smith Hurt; ‏ 3 ביולי 1893 או 8 במרץ 1892 - 2 בנובמבר 1966) שנודע בשם הבמה מיסיסיפי ג'ון הארט (Mississippi John Hurt) היה זמר-יוצר וגיטריסט בלוז. תוכני שיריו המבוססים בחלקם על גוספל, בשילוב עם תכנים חילוניים נחשבו בתקופתו לשילוב מקורי. גם סגנון פריטתו על הגיטרה ללא מפרט ולעיתים עם גיטרת סלייד, היה מקורי בתוך מסגרת הדלתא בלוז. להארט היו "שתי תקופות חיים" כאמן, לאחר מספר הקלטות בשנת 1928 באו כ-35 שנים בהן עבד כפועל ונשכח כליל כיוצר. עם תחיית ההתעניינות במוזיקת פולק ובלוז על ידי קהל לבן מתוחכם מערי מזרח ארצות הברית בשנות ה-60 זכה הארט ל"גילוי מחודש", להצלחה וחיבוק של מעריצים, בהם פיט סיגר ובוב דילן.
שנים ראשונות

נולד בכפר טאוק (Teoc) וחי רוב חייו בעיירה אבלון (Avalon), שתיהן בלב הדלתא של מיסיסיפי. הוא למד נגינה בעצמו מתוך שמיעה בגיל 9, וחקר את הסגנונות הנפוצים בסביבתו, בהם מוזיקת פולק וספיריטואלס מתוך ניסיון לגבש צליל אישי. הוא גיבש סגנון מרובה-סינקופות, שהתאים לריקודים בירידים המקומיים. ב-1928 חבר לנגן כינור בשם וילי נרמור.
נרמור זכה ב-1928 בתחרות כינור מקומית, שהפרס עליה היה הקלטת תקליטון בחברת Okeh Records מממפיס, טנסי. באופן טבעי ביקש את הארט שישתתף עמו בהקלטת השיר "Monday Morning Blues". כך התגלה לראשונה הארט לקהל הרחב. החברה העניקה לו את תחילית-הכינוי "מיסיסיפי" והקליטה שישה תקליטונים משלו. במסגרת זו נסע להקליט בניו יורק, שם כתב את "בלוז אבלון" ("אבלון היא עירי, ניו יורק היא עיר יפה, אבל לא בשבילי"). עקב השפל הגדול וחוסר ההצלחה היחסי של הקלטותיו, לא הקליטה Okeh Records תקליטים נוספים עם הארט לאחר אותה שנה והוא שב לעבוד כפועל חקלאי באבאלון.
הגילוי מחדש

בשנת 1952 נכללו שניים משיריו ("Frankie" ו-"Spike Driver Blues") באסופה שנקראה אנתולוגיית מוזיקת הפולק האמריקאית (Anthology of American Folk Music), הוצאת האסופה הייתה אחד הזרזים להתעניינות קהל לבן במוזיקה העממית של דרום ארצות הברית. עד 1963 תהו חובבי הסוגה מיהו אותו "מיסיסיפי ג'ון הארט" מסתורי והאם הוא עודנו בחיים. באותה שנה "התגלה" הארט באבלון על ידי המוזיקולוג וחוקר הפולקלור טום הוסקינס, שהגיע לעיירה (שלא הופיעה על אף מפה שהייתה ברשותו) על סמך ניחוש. כאשר גילה הוסקינס שהארט הוא אכן האיש ושכושר נגינתו ושירתו לא נפגעו, שכנע אותו לבוא עמו לוושינגטון הבירה ולהקליט עבור ספריית הקונגרס. במקביל החל הארט להופיע בפסטיבלים ומועדונים של תנועת תחיית הפולק עם אמנים כפיט סיגר ובוב דילן והוחתם על ידי חברת התקליטים Vanguard בה הקליט ארבעה תקליטים עד מותו. בשנת 1964 הופיע על בימת פסטיבל הפולק של ניופורט, הופעתו תועדה בתקליט Mississippi John Hurt at Newport. כמו כן הופיע בתוכנית הטלוויזיה "The Tonight Show" בהנחיית ג'וני קרסון, לב המיינסטרים האמריקני. תקליטוני ה-78 סיבובים לדקה מ-1928 הפכו כמעט בן-לילה לפריטי אספנות מבוקשים, בקרב חובבי הבלוז והפולק.
ב-1966 נפטר הארט מהתקף לב ונקבר באבלון. בשנת 1988 נבחר להיכל התהילה של הבלוז.
הערות שוליים

↑  לפי אתר הפארקים הממשלתי האמריקני ומקורות נוספים
↑  לפי הרשום על מצבת קברו
↑  תיאור האסופה והערכת השפעתה
| --- | --- |
בקרת זהויות :  NLI: 987007384459105171  BIBSYS: 1071084  BNE: XX1122504  BnF: cb13895420r (data)  GND: 124224210  ISNI: 0000 0000 5930 7462  LCCN: n83172297  MusicBrainz: 802484e0-90de-4611-9fa4-f5ef0c7727b6  NKC: jn20021205008  NLA: 68791477  NTA: 098015281  RERO: 02-A005517035  SNAC: w6bs1mz7  SUDOC: 08361737X  VIAF: 42025537   WorldCat (עם VIAF): 42025537
מלחמת שאול בעמלק

וַיֹּאמֶר שְׁמוּאֵל--כַּאֲשֶׁר שִׁכְּלָה נָשִׁים חַרְבֶּךָ, כֵּן-תִּשְׁכַּל מִנָּשִׁים אִמֶּךָ; וַיְשַׁסֵּף שְׁמוּאֵל אֶת-אֲגָג לִפְנֵי ה', בַּגִּלְגָּל.

— ספר שמואל א', פרק ט"ו, פסוק ל"ג
הריגתו של אגג בידי שמואל הנביא. תחריט מעשה ידי גוסטב דורה.
מלחמת שאול בעמלק היא מלחמה המתוארת בתנ"ך, בספר שמואל א', פרק ט"ו. על פי הסיפור המקראי, שאול המלך הצטווה על ידי ה' להילחם בעמלק מלחמת חורמה, ולא להשאיר מזרע עמלק כל זכר. שאול לא קיים את דבר ה' כפי שהצטווה, ולכן הודח ממלכותו, והיא נמסרה לדוד בן ישי.
הסיפור המקראי > תיאור המלחמה וחטאו של שאול

התנ"ך פותח בציווי ה' שניתן לשאול על ידי שמואל, להילחם בעמלק ולהשמידו:
עַתָּה לֵךְ וְהִכִּיתָה אֶת עֲמָלֵק וְהַחֲרַמְתֶּם אֶת כָּל אֲשֶׁר לוֹ וְלֹא תַחְמֹל עָלָיו וְהֵמַתָּה מֵאִישׁ עַד אִשָּׁה מֵעֹלֵל וְעַד יוֹנֵק מִשּׁוֹר וְעַד שֶׂה מִגָּמָל וְעַד חֲמוֹר
מיד לאחר מכן, שאול גייס מכלל עם ישראל מאתיים אלף חיילים רגליים, ועוד עשרת אלפים איש (לוחמי עלית)  משבט יהודה, ובא עמם עד "עיר עמלק". לפני פתיחת הקרב, שלח שאול שליחים לקיני, מתוך דאגה לשלומם וכהכרת טובה על עזרתם לעם ישראל בעת נדודיו במדבר, להזהירם ולבקשם לעזוב את מקומם שבתוככי שטחו של עמלק על מנת למנוע את היפגעותם בשגגה תוך כדי הלחימה.
למרות הציווי המפורש שלא להשאיר זכר מעמלק ומהשלל, הרג שאול את כל עמלק, מלבד את אגג שהיה באותה העת מלך עמלק, אותו הוא השאיר חי: ”וַיִּתְפֹּשׂ אֶת אֲגַג מֶלֶךְ עֲמָלֵק חָי וְאֶת כָּל הָעָם הֶחֱרִים לְפִי חָרֶב” (שמואל א', ט"ו, ח'). בנוסף לאגג השאירו בחיים את הצאן והבקר המשובחים, כל זאת בניגוד לציווי המפורש של שמואל "ולא תחמול עליו".
הסיפור המקראי > הדחת שאול

מיד לאחר סיום המלחמה, שלח אלוהים את שמואל לומר לשאול כי הוא יודח מהמלוכה מאחר שלא קיים את דבר ה'. הדבר חרה לשמואל, והוא התפלל כל הלילה לאלוהים שימחל לשאול על מעשה זה, אך לא נענה. בבוקר כשפגש שאול את שמואל, בישר לשמואל כי קיים את דבר ה'. שמואל תמה באוזני שאול "מהם אותם קולות הצאן והבקר שאני שומע?", ושאול ענה כי העם חמל על מיטב מהצאן והבקר על מנת לזבוח מהם לאלוהים, אך את יתר הצאן והבקר הם אכן הרגו.
שמואל ענה לשאול, כי אלוהים מעדיף שיעשו את רצונו יותר משיקריבו לפניו קרבנות: ”וַיֹּאמֶר שְׁמוּאֵל הַחֵפֶץ לַיהוָה בְּעֹלוֹת וּזְבָחִים כִּשְׁמֹעַ בְּקוֹל יְהוָה הִנֵּה שְׁמֹעַ מִזֶּבַח טוֹב לְהַקְשִׁיב מֵחֵלֶב אֵילִים”.
שמואל בישר לשאול, כי בעקבות מעשים אלו, ה' אינו חפץ במלכותו. שאול ביקש משמואל שיבוא עמו להשתחוות לפני ה'. שמואל סירב לכך, ופנה ללכת מעם שאול. שאול תפס את כנף מעילו של שמואל, שנקרע בעקבות כך. בתגובה אמר שמואל לשאול: ”קרע ה' את ממלכות ישראל מעמך, ונתנה לרעך הטוב ממך”. שאול ענה לשמואל כי אכן חטא, ושוב הוא מבקש משמואל שיבוא עמו להשתחוות לה', על מנת שלא יתבזה בפני עם ישראל וזקניו. שמואל נענה לבקשתו והצטרף לשאול.
הסיפור המקראי > הריגת אגג

לאחר ששמואל ליווה את שאול והשתחווה עמו לאלוהים, הוא ביקש שיביאו לפניו את אגג, שמואל שיסף את גרונו של אגג, בגלגל. לאחר מעשה זה שמואל פנה לביתו שברמה, ושאול פנה אף הוא לביתו שבגבעה (מכונה בנביא 'גבעת שאול'). שמואל התאבל על שאול, ומיאן לראותו עד יום מותו.
הסיפור המקראי > המלכת דוד

לאחר הדחתו של שאול מהמלוכה, אלוהים שלח את שמואל להמליך למלך תחת שאול, את אחד מבניו של ישי בית הלחמי. לאחר שכל בני ישי עברו לפני שמואל, שמואל, בנבואה מאלוהים, מיאן למשוח את אחד מהם, עד שהביאו לפניו את בנו הקטן של ישי, דוד, שבאותה עת רעה את הצאן. כשבא דוד, בישר שמואל שאכן אליו הייתה כוונת אלוהים, ומשח אותו למלך.
פרשנות > מטרת החמלה על אגג

בפסוק לא נכתב במפורש מדוע חמל שאול על אגג והבהמות: ”וַיַּחְמֹל שָׁאוּל וְהָעָם עַל אֲגָג וְעַל מֵיטַב הַצֹּאן וְהַבָּקָר וְהַמִּשְׁנִים וְעַל הַכָּרִים וְעַל כָּל הַטּוֹב וְלֹא אָבוּ הַחֲרִימָם” (שמואל א', ט"ו, ט'), ולכן נוצרה מחלוקת בין הפרשנים והחוקרים מדוע לא קיים שאול את צו ה' והותיר בחיים את אגג והבהמות.
בספרות חז"ל מובלט הניגוד בין חמלתו של שאול על אגג, לטבח האכזרי שעשה בנוב עיר הכהנים. התלמוד מבקר את שאול על כך שהוא התלבט האם מותר להרוג את הבהמות והילדים של עמלק, ולעומת זאת, בעניין נוב, לא היסס וציווה את דואג האדומי "סוב אתה ופגע בכהנים". במקום אחר שאול מוצג כמי שמחליף רחמים באכזריות ולהפך: ”כל מי שנעשה רחמן במקום אכזרי, סוף שנעשה אכזרי במקום רחמן”. ממדרשים אלה נראה ששאול חמל על אגג מתוך רחמים, על אף שהיה עליו לנקוט באכזריות.
יש הטוענים שלא ייתכן ששאול חמל על אגג מתוך רחמים והומניות, כיוון שאין היגיון ברצח כל העם והשארת המלך בלבד חי, רק מסיבות הומניות. לשיטתם, השארת המלך בחיים היה נוהג מקובל בתקופת המקרא, שמטרתו הטלת אימה על שאר האויבים והחזקתו כבן ערובה, או מיצוי קבוע ותמידי של הסיפוק שבניצחון, שנובע מהתנאים המשפילים בהם נתון המלך המנוצח. דוגמה בולטת לנוהג זה היא התנהגותו של אדני בזק למלכים שהביס. הרב ישראל רוזן טען שמטרתו של הנוהג המקובל בין מלכי התקופה, הייתה "רחמנות אינטרסנטית", כלומר הצגת המלך המנצח כמוסרי והומני, וכנגד זה כיוונו חז"ל את ביקורתם על מעשי שאול.
האברבנאל הציע ששאול חמל על אגג מכיוון ש"אולי היה יפה תואר ויפה מראה".
על פי קדמוניות המקרא, שאול חס על חיי אגג מתוך בצע כסף, כי זה הבטיח לגלות לו מקום בו הוסתר אוצר. ובטרם הרג שמואל את אגג התעברה ממנו אשתו, הריון ממנו נולד בנו אֵדַלְיוֹס אשר הרג בסופו של דבר את שאול על הגלבוע.
פרשנות > חטאו של שאול

כאמור לעיל, שמואל הוכיח את שאול על כך שלא קיים את דבר ה' במלואו, הוכיח אותו: ”וְלָמָּה לֹא שָׁמַעְתָּ בְּקוֹל יְהוָה וַתַּעַט אֶל הַשָּׁלָל וַתַּעַשׂ הָרַע בְּעֵינֵי יְהוָה” (ט"ו, י"ט), ואמר לו שה' מאס במלכותו מחמת חטאו. הפרשנים דנו מדוע שאול חשב שהוא יכול לסטות מציוויו המפורש של ה', ולקיים אותו שלא במלואו, ומדוע חטא זה נחשב לחמור עד כדי כך שבגללו הודח שאול ממלכותו?
יש המפרשים ששאול השאיר את אגג בחיים רק כדי לבזותו ולהגדיל את הניצחון על עמלק, ותכנן להרוג אותו אחר כך כפי צו ה', ובנוגע לצאן והבקר חשב שאין הבדל בין הריגת הבהמות לבין הקרבתם לה', ואדרבה, יש בכך מעלה. לפי זה חטאו של שאול היה שלא דייק בקיום הציווי, "ולא תחמול עליו", שנשמע ממנו שלא לחמול על עמלק כלל, אפילו לא לזמן מועט.
הרב אמנון בזק תולה את הסטייה מדבר ה' בחוסר ביטחון עצמי שהיה לשאול, וגרם לו להתפתות להנציח את ניצחונו כדי להגדיל את ביטחונו העצמי. לשיטתו, חטאו של שאול נחשב לחמור מכיוון שהוא ערב אינטרסים אישיים בקיום המצווה, במקום לעשותה לשם שמים, ובכך שמט את הבסיס המוסרי של מעשיו. בדומה לכך, יש המפרשים ששאול נגרר אחר רצון העם שחמדו את הצאן והבקר, כפי שנראה מדבריו לשמואל, בהם הוא מתחמק מהאחריות ומטיל אותה על העם: ”אֲשֶׁר חָמַל הָעָם עַל מֵיטַב הַצֹּאן וְהַבָּקָר” (ט"ו, ט"ו), וכן ”כִּי יָרֵאתִי אֶת הָעָם וָאֶשְׁמַע בְּקוֹלָם” (ט"ו, כ"ד). לפי זה שאול הודח ממלכותו משום שלא גילה מנהיגות והציג את עצמו, לאחר דיווח שקרי, כמובל ולא כמוביל.
רבי משה אלשיך פירש ששאול חשב שה' אמר לשמואל רק ”וְהִכִּיתָה אֶת עֲמָלֵק וְהַחֲרַמְתֶּם אֶת כָּל אֲשֶׁר לוֹ וְלֹא תַחְמֹל עָלָיו”, ללא ההמשך ”וְהֵמַתָּה מֵאִישׁ עַד אִשָּׁה מֵעֹלֵל וְעַד יוֹנֵק מִשּׁוֹר וְעַד שֶׂה מִגָּמָל וְעַד חֲמוֹר”. לשיטתו, שאול חשב שהציווי להמית את כולם הוא פירוש של שמואל לדברי ה', והוא עצמו פירש ש"והחרמתם" הוא ציווי להחרים את הבהמות לצורך הקרבת קרבנות לה'. לכן הוא אמר לשמואל "ברוך אתה לה'", כלומר ששמואל מהדר בקיום דבר ה', אבל שאול מקיים אותו כפי שהוא.